CELEX: 32004R2141
Language: lv
Date: 2004-12-15 00:00:00
Title: Komisijas Regula (EK) Nr. 2141/2004 (2004. gada 15. decembris), ar ko 2004./2005. tirdzniecības gadam nosaka neattīrītas kokvilnas produkcijas aplēses pārskatīšanu, kā arī jauno no tā izrietošo orientējošās cenas provizorisko samazinājumu

16.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 369/53
            
         
      KOMISIJAS REGULA (EK) Nr. 2141/2004
   (2004. gada 15. decembris),
   ar ko 2004./2005. tirdzniecības gadam nosaka neattīrītas kokvilnas produkcijas aplēses pārskatīšanu, kā arī jauno no tā izrietošo orientējošās cenas provizorisko samazinājumu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Grieķijas Pievienošanās aktu, un jo īpaši tā 4. protokolu par kokvilnu (1),
   ņemot vērā Padomes 2001. gada 22. maija Regulu (EK) Nr. 1051/2001 par kokvilnas ražošanas atbalstu (2), un jo īpaši tās 19. panta 2. punkta otro ievilkumu,
   tā kā:
   
               (1)
            
            
               16. panta 2. punkts Komisijas 2001. gada 2. augusta Regulā (EK) Nr. 1591/2001, ar ko nosaka sīki izstrādātus noteikumus kokvilnas atbalsta shēmas piemērošanai (3), paredz, ka līdz attiecīgā tirdzniecības gada 1. decembrim jānosaka Regulas (EK) Nr. 1051/2001 14. panta 3. punkta otrajā daļā minētā pārskatītā neattīrītas kokvilnas produkcijas aplēse, kā arī jaunais no tā izrietošais orientējošās cenas provizorisko samazinājums.
            
         
               (2)
            
            
               Regulas (EK) Nr. 1051/2001 19. panta 2. punktā paredzēts, ka produkcijas aplēses pārskatīšanu veic, ņemot vērā ražas attīstību. Tādēļ jānosaka šī pārskatīšana 2004./2005. tirdzniecības gadam, pamatojoties uz pieejamajiem datiem.
            
         
               (3)
            
            
               Regulas (EK) Nr. 1051/2001 14. panta 3. punkta otrajā daļā paredzēts, ka no 16. decembra pēc tirdzniecības gada sākuma avansa summu nosaka, pamatojoties uz pārskatīto produkcijas aplēsi, pieskaitot vismaz 7,5 %. Ņemot vērā tos jaunākos datus par uzraudzītā glabāšanā nodotajiem daudzumiem, ko paziņojušas dalībvalstis attiecībā uz 2004./2005. tirdzniecības gadu atbilstīgi Regulas (EK) Nr. 1501/2001 15. panta 4. punkta c) apakšpunkta i) daļai, un ņemot vērā Grieķijas produkcijas nenoteiktību, kā drošības rezerve jāpiemēro šāds procentuāls palielinājums – 12 % Grieķijai, 7,5 % Spānijai un Portugālei.
            
         
               (4)
            
            
               Jaunais orientējošās cenas provizoriskais samazinājums jāaprēķina saskaņā ar Regulas (EK) Nr. 1051/2001 7. pantu, tomēr, aizstājot faktisko produkciju ar pārskatīto palielināto produkciju.
            
         
               (5)
            
            
               Šajā regulā paredzētie pasākumi ir saskaņā ar Dabisko šķiedru pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   2004./2005. tirdzniecības gadam nosaka šādu pārskatīto neattīrītas kokvilnas produkcijas aplēsi:
   
               —
            
            
               1 103 000 tonnas Grieķijai,
            
         
               —
            
            
               344 640 tonnas Spānijai,
            
         
               —
            
            
               926 tonnas Portugālei.
            
         2.   2004./2005. tirdzniecības gadam nosaka šādu jauno orientējošās cenas provizorisko samazinājumu:
   
               —
            
            
               39,437 EUR/100 kg Grieķijai,
            
         
               —
            
            
               27,957 EUR/100 kg Spānijai,
            
         
               —
            
            
               0 EUR/100 kg Portugālei.
            
         2. pants
   Šī regula stājas spēkā tās publicēšanas dienā Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 15. decembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  Jaunākie grozījumi protokolā izdarīti ar Padomes Regulu (EK) Nr. 1050/2001 (OV L 148, 1.6.2001., 1. lpp.).
   
      (2)  OV L 148, 1.6.2001., 3. lpp.
   
   
      (3)  OV L 210, 3.8.2001., 10. lpp. Regulā grozījumi izdarīti ar Regulu (EK) Nr. 1486/2002 (OV L 223, 20.8.2002., 3. lpp.).